kardosdrur/scandi-wiki huggingface dataset:
Den russisk-tyrkiske krig (1686-1700)

Den russisk-tyrkiske krig 1686–1700 var en del af en fælles europæisk militær indsats mod Det Osmanniske Rige, kaldet Den store tyrkiske krig.

Den russisk-tyrkiske krig blev indledt, da Zar-Rusland i 1686 tilsluttede sig Den Hellige Liga, der var blevet dannet i 1684 efter Slaget om Wien året inden som en anti-osmannisk alliance indgået mellem Habsburg-monarkiet, Den polsk-litauiske realunion og Republikken Venedig. Rusland tiltrådte ligaen, da Polen-Litauen ved Den evige fred i 1686 accepterede at overdrage Kijev og det vestlige Ukraine til Rusland.

Krigen 
Under krigen iværksatte Rusland to felttog mod Krim, der dog begge endte med russiske nederlag. På trods af nederlagene i de to felttog havde de stor betydning i forholdet til osmannerne. Det var første gang siden 1569, at Rusland forsøgte at angribe Krim-khanatet, der var allieret med osmannerne. Angrebene kom som en overraskelse for osmannerne, der blev nødt til at sende større troppeenheder fra det centrale Europa mod Krim, hvilket svækkede osmannerne i de øvrige kampe mod Den Hellige Ligas medlemmer.

Udover de to felttog mod Krim iværksatte Rusland to felttog mod Azov, som blev belejret i 1695 og som i 1696 blev indtaget fra osmannerne. Indtagelsen af Azov var en vigtig strategisk sejr for Rusland, da Azov med sin beliggenhed til ved Azovhavet gav Rusland adgang til Sortehavet.

Fredstraktat 
Den store tyrkiske krig blev afsluttet ved Karlowitztraktaten i 1699, der blev afslutningen på den osmanniske kontrol over store dele af Centraleuropa. En separat fredsaftale mellem Rusland og Det Osmanniske Rige, Konstantinopeltraktaten, blev indgået i 1700, hvorved den russisk-osmanniske krig blev endeligt afsluttet. Ved traktaten overdrog osmannerne Azov til Rusland, der ligeledes overtog fæstningerne i Taganrog, Pavlovsk og ved floden Mius. Herudover fik Rusland en ambassadør i Konstantinopel, ligesom alle russiske krigsfanger blev frigivet. Zaren påtog sig at sikre, at sine vasaller, kosakkerne ikke ville angribe osmannerne, og osmannerne påtog sig, at deres vasal, Krim-khanatet, ikke ville angribe Rusland

Referencer

Litteratur og kilder 
 
 
 
 
 
 

Russisk-osmanniske krige
Zar-Rusland
Krige i 1600-tallet
Ukraines historie
Rusland i 1600-tallet
Begivenheder i 1686
Begivenheder i 1687
Begivenheder i 1688
Begivenheder i 1689
Begivenheder i 1690
Begivenheder i 1691
Begivenheder i 1692
Begivenheder i 1693
Begivenheder i 1694
Begivenheder i 1695
Begivenheder i 1696
Begivenheder i 1697
Begivenheder i 1698
Begivenheder i 1699
Begivenheder i 1700
Fintan McCarthy

Fintan McCarthy (født 23. november 1996) er en irsk roer .

Han repræsenterede Irland under sommer-OL 2020 i Tokyo, hvor han vandt guld i letvægtsdobbeltsuller sammen med Paul O'Donovan.

Referencer

Eksterne henvisninger 
 

Roere fra Irland
Olympiske medaljevindere i roning
Olympiske mestre fra Irland
Medaljevindere ved sommer-OL 2020
Karla Souza

Karla Susana Olivares Souza (født 11. december 1985)  er en mexicansk-amerikansk skuespillerinde bedst kendt for sin rolle som Laurel Castillo i ABC' retsdramaserie How to Get Away with Murder (2014-2020).

Opvækst 
Souza blev født i Mexico City den 11. december 1985 og har en chilensk far og en mexicansk mor, Mónica. Hendes bedstemor, Elba Silva, var assisterende kok for Rockefeller-familien i 20 år efter at have immigreret til New York City fra Chile i 1960'erne.   Efter at have boet i Aspen, Colorado, frem til hun var otte år gammel, ser Souza sin mormors immigration til USA som årsagen til, at hun har et amerikansk pas.  

Souza studerede først skuespil på Centro de Educación Artística, en skuespillerskole drevet af Televisa, i Mexico City. Hun gik også på skuespillerskole i Frankrig og var en del af en professionel teatertrup, der turnerede i hele landet. Mens hun stadig var i Frankrig, gik hun til audition på realityshowet Star Academy, og blev udvalgt til deltagelse, men afviste dog tilbuddet efter at have modtaget en invitation til at studere på Londons Central School of Speech and Drama. Hun dimitterde fra skolen i 2008 med en bachelor of arts i skuespil. Ved slutningen af sin studietid i London modtog hun en CCP-pris, som traditionelt gives til den mest lovende skuespillerinde i London.  Efter at være blevet udvalgt til at tage til Moskva med Anatoly Smilianski for at få skuespilsundervisning, vendte hun tilbage til Mexico City og fik her roller i tv og film, da hun var 22.

Karriere 
Souza havde sin tv-debut i 2009 i den mexicanske telenovela Verano de amor.  Hun medvirkede senere i mexicanske sitcoms som Los Héroes del Norte og La Clinica. Hendes filmroller omfatter From Prada to Nada; i 2013 var hun også med i to mexicanske biografhits, Nosotros los Nobles og Instructions Not Included.  I 2014 flyttede Souza til Los Angeles for at kunne få engelsksprogede film- og tv-roller.  Hun blev castet til en fast rolle i den Shonda Rhimes-producerede juridiske dramaserie How to Get Away with Murder, som jurastuderende Laurel Castillo, overfor Viola Davis.   I februar 2015 var Souza på forsiden af Women's Health. 

Hun spiller i øjeblikket i en sitcom, Home Economics, sammen med Topher Grace og Caitlin McGee.

Privatliv 
I december 2013 blev Souza forlovet med bankmanden Marshall Trenkmann og parret blev gift i maj 2014.  Sammen har de to børn; datter Gianna Trenkmann (født april 2018) og søn Luka Trenkmann(født juni 2020).  

Souza taler flydende spansk, engelsk og fransk. Hun ser sig selv som kristen. 

Souza holdt en TEDx-tale i León, Guanajuato, den 21. marts 2015 med titlen "Sweet are the Fruits of Adversity." Det blev den mest sete spanske TEDx-tale med mere end en million visninger. 

I februar 2018 medvirkede Souza i den mexicanske journalist Carmen Aristeguis show og afslørede, at hun havde været offer for seksuelle overgreb. Souza oplyste, at hun som 22-årig blev voldtaget af direktøren af et tv-program hun arbejdede ved; hun navngav ikke sin voldtægtsmand.

Filmografi

Film

Tv

Priser og nomineringer

Referencer

Eksterne henvisninger 
 Official Website
 

Skuespillere fra USA
Skuespillere fra Mexico
Abe Wiersma

Abe Wiersma (født 11. august 1994 i Amsterdam) er en hollandsk roer.

Han repræsenterede Holland under sommer-OL 2020 i Tokyo, hvor han vandt guld i dobbeltfirer sammen med Dirk Uittenbogaard, Tone Wieten og Koen Metsemakers.

Referencer

Eksterne henvisninger 
 

 
Roere fra Holland 
Personer fra Amsterdam 
Olympiske medaljevindere i roning 
Olympiske mestre fra Holland 
Medaljevindere ved sommer-OL 2020
Carissa Moore

Carissa Moore (født 27. august 1992) er en amerikansk surfer.

Hun repræsenterede USA under sommer-OL 2020 i Tokyo, hvor hun vandt guld.

Referencer

Eksterne henvisninger 
 

Personer fra Honolulu
Surfere fra USA
Surfere ved sommer-OL 2020
Olympiske mestre fra USA
Medaljevindere ved sommer-OL 2020
Deltagere for USA ved sommer-OL 2020
Koen Metsemakers

Koen Metsemakers (født 30. april 1992) er en hollandsk roer.

Han repræsenterede Holland under sommer-OL 2020 i Tokyo, hvor han vandt guld i dobbeltfirer sammen med Dirk Uittenbogaard, Abe Wiersma og Tone Wieten.

Referencer

Eksterne henvisninger 
  

 
Roere fra Holland 
Olympiske medaljevindere i roning
Olympiske mestre fra Holland
Medaljevindere ved sommer-OL 2020
FIFA Puskás-prisen

Puskás-prisen er en årlig fodboldpris som bliver uddelt af FIFA til den spiller som scorer det 'smukkeste' mål i det foregående år. Prisen blev etableret i 2009, og er opkaldt efter den ungarnske fodboldspiller Ferenc Puskás.

Oprindeligt blev prisen udgivet på basis af en afstemning på FIFA's hjemmeside, men efter prisudgivelsen i 2018 blev det ændret. Det var på grund af stor utilfredshed med at Mohammed Salah vandt prisen i 2018. Dette var fordi at mange mente, at Salah vandt prisen selvom han ikke havde scoret det bedste mål, men i stedet fordi at hans mange fans havde stemt på målet.

Der har indtil videre ikke været en dansk spiller der har kommet i top 3 i prisen. I 2013 blev Peter Ankersen nomineret som den første, og indtil videre eneste, danske spiller til prisen.

Vindere og nominerede

2009

2010 
Fra 2010 stoppede man med at rankere 4-10 pladsen. Spillere udenfor top 3 listes herfra i alfabetisk rækkefølge.

2011

2012

2013

2014

2015

2016

2017

2018

2019 
Fra 2019 blev top 3 besluttet af eksperter og ikke af afstemning

2020

2021

2022

Referencer 

Puskas-prisen
Fodboldpriser
Etableret i 2009
Kerri Gowler

Kerri Gowler (født 18. december 1993) er en roer fra New Zealand.

Hun repræsenterede New Zealand under sommer-OL 2016 i Rio de Janeiro, hvor hun blev nummer fire i otter. 

Under sommer-OL 2020 i Tokyo, der blev afholdt i 2021, vandt hun guld i toer uden styrmand og sølv i otter.

Referencer

Eksterne henvisninger 
 

Roere fra New Zealand
Olympiske medaljevindere i roning
Olympiske mestre fra New Zealand
Olympiske sølvmedaljevindere fra New Zealand
Medaljevindere ved sommer-OL 2020
Bakke (køkkengrej)

En bakke er en lave, flad platform, der er designet til at bære og servere ting på. Den kan være udført i en række forskellige materialer inklusive sølv, messing, jern, træ, melamin eller pap og støbt karton. Bakke kan variere fra billige eksemplarer til engangsbrug, melamin-bakker til brug i kantiner, til mellemvarer af træ til brug i private hjem og dyre eksemplarer i sølv som bruges på luksushoteller eller lign. etablissementer. Nogle bakker er inddelt i mindre rum, håndtag eller små fødder til støtte.

Bakker er flade, men kan have hævede kanter, der forhindrer at ting glider af. De kan findes i en række forskellige former, men er ofte ovale, cirkulære eller rektangulære.

Dækketøj
Indpakning
Møbler
Johannes Klein

Johannes Frederik Klein (født 23. marts 1854 i Kerteminde ; død 19. juni 1928 i Hillerød) var en dansk maler, teatermaler og amatørfotograf.

Klein blev 1873 murersvend og studerede på C.V. Nielsens tegneskole og på Kunstakadademet i et par omgange i løbet af 1870'erne.
Som maler skildrede han som ung Kerteminde og egnen deromkring.
1892-93 uddannede han sig til teatermaler i Berlin og fik ved hjemkomsten ansættelse som dekorationsmaler ved Det Kongelige Teater ca. 1893-1920.

Som ledsager for Daniel Bruun bidrog han med tegninger og fotografier fra rejser til Færøerne og Island hvoraf noget indgik i Verdensudstillingen i Paris 1900.
Senere i livet arbejdede han med plastiske modeller af historiske monumenter.

Referencer

Eksterne henvisninger
  Wikimedia Commons har flere filer relaterede til Johannes Klein 
 Johannes Klein hos Kulturarv.dk, Weilbachs Kunstnerleksikon
 Johannes Frederik Klein, 1854-1928 ... hos Fotohistorie.com
 Johannes Klein hos Fynboerne.ktdk.dk ("Kilder til Dansk Kunsthistorie")
 Johannes Kleins billeder i Nationalmuseets samling. Fra Natmus.dk

Fotografer fra Danmark
Malere fra Danmark
Dekorationsmalere
Personer fra Kerteminde
Havorringen

Havorringen er en guldring, som er en del af Havorskatten, der er en jernalderskat, der blev fundet i 1961 i Hablingbo på den svenske ø Gotland. Den består af en stor torque, kendt som Havorringen, samt flere velbeverede bronzegenstande, der var begravet i en romersk situla i en høj omkring et voldsted.

Havorringen er den tidligste kendte veldaterede stor guldgenstand fra de germaniske områder. Ringen er 25,7 cm i diameter og har en vægt på 800 g.

I 1986 blev havorringen stjålet fra Gotlands Museum, hvor den var opbevaret, og den er endnu ikke blevet fundet. Der er udstillet en kopi på Historiska museet.

Referencer 

Oldsager fra skandinavisk jernalder
Genstande i guld
Gotland
Arkæologiske fund fra Sverige
Depotfund
Dansk Universitetspædagogisk Tidsskrift

Dansk Universitetspædagogisk Tidsskrift er et dansk videnskabeligt tidsskrift
der "fokuserer på undervisning og læring ved danske videregående uddannelser".
Tidsskriftet blev etableret i 2006 og udgives af Dansk Universitetspædagogisk Netværk.
Artikler udgives på enten dansk eller engelsk og gives hver en Digital Object Identifier (DOI) til identifikation.

Ansvarshavende redaktør er Lotte Dyhrberg O'Neill fra Syddansk Universitet.
Tidsskriftet er inkluderet i Den Bibliometriske Forskningsindikator og er tilgængelig fra den digitale platform tidsskrift.dk.

Indtil år 2020 var der udkommet 29 numre af tidsskriftet.
Hvert nummer har et tema, for eksempel "autentisk læring", "læringsrum" eller "bedømmelse og censur".

Blandt forskere der har udgivet artikler i tidsskriftet er Hanne Leth Andersen
og Michael Bang Petersen.

Blandt artiklerne med flest citeringer er "»Constructive alignment« og risikoen for en forsimplende universitetspædagogik"
og "Hvad findes der af litteratur om vejledning? – Litteratursøgning med fokus på publicerede, evidensbaserede studier".

Se også  
 Learning Tech

Henvisninger 

Universitetspædagogisk Tidsskrift
Johan Stöckel

Johan Ferdinand Vilhelm Valdemar Stöckel (født 26. maj 1867, Rønne -30. august 1959, Hellerup) var en dansk officer, museumsleder og våbenhistoriker. Han var med til at grundlægge Tøjhusmuseet.

uddannelse og karriere 
Stöckel blev student i 1885 fra Rønne højere Realskole. I 1887 var han sekondløjtnant. Han rejste til Congo i 1891, hvor gjorde tjeneste i landets militær. Han blev udnævnt til premierløjtnant i 1892 og kaptajn i 1894. Han blev uddannet til premierløjtnant i artilleriet på officerskolen i 1894-1894. Herefter fortsatte han uddannelsen i perioden 1899–1902 den særlige artilleriklasse. 1903–04 var han engageret af det belgiske finansdepartement som opdagelsesrejsende og vandrede igennem Centralafrika fra vest til øst.

Under den russisk-japanske krig ledede han en ekspedition til Manchuriet 1905. Han blev afskediget fra hæren i 1909 grundet af sin alder. Herefter blev han rustmester. Fra 1906 videreførte han det påbegyndt arbejde med systematisk at katalogisere Tøjhusets våbensamling. I 1919 blev han bestyrer af våbensamlingen. I 1923 havde han overtaget historiske munderingssamling (uniformer) og begyndte konservering af denne. I 1928 blev den historiske våbensamling etableret som den selvstændige institution Tøjhusmuseet. Han gik på pension i 1937, men i 1939 indtrådte han i en periode i den tremandskommission, der var museets øverste ledelse.

Privatliv 
Han var søn af Gottlieb Støckel (1839–89) og Henriette Nicoline Lintrup (1837–88).

Han blev gift med Anna Kirstine Marie Pedersen (19. februar 1872, Århus - 27. august 1950, Hellerup) den 19. februar 1898. Hun var søn af tømrer- og bygmester Laurits (Laurs) P. (1843–1907) og Inger Maria Nielsen (1847–1917). Sammen fik de datteren Else Støckel (1906-1987).

Hæder 
 1921 Ridder af Dannebrog
 1927 Dannebrogordenens Hæderstegn
 1937 Fortjenstmedaljen

Referencer 

Officerer fra Danmark
Riddere af Dannebrog
Museumsfolk fra Danmark
Militærhistorikere fra Danmark
Personer i Dansk Biografisk Leksikon
Peter Møllgaard

Hans Peter Møllgaard (født 23. februar 1964) er en dansk økonom, formand for Klimarådet og siden juni 2022 dekan for Det Samfundsvidenskabelige Fakultet på  Syddansk Universitet. Han var i perioden 2018-2022 professor i industriøkonomi og dekan ved Maastricht University . Møllgaard er tidligere professor på CBS. Han er uddannet cand.polit. fra Københavns Universitet i 1989 og ph.d. fra Det Europæiske Universitetsinstitut i Firenze med speciale i energiøkonomi i 1993.

I 2020 var han ifølge Infomedia den 4. mest citerede ekspert i de danske medier i 2020, når undtages udtalelser om coronaviruspandemien. I 2022 opnåede han en 50.plads på samme liste.

Referencer

Økonomer fra Danmark
Professorer fra Copenhagen Business School
Alumni fra Københavns Universitet
Rustmester

Rustmester er en tidligere embedsmandstitel i det danske artilleri, der holdt regnskab med og forvaltede rustkammerets (arsenalets) beholdninger af våben m.m. Rustmesteren var også bestyrer af statens geværfabrik.

Rustmester 
Ufuldstændig liste
1657-ukendt: Jacob Jensen Nordmand (1616-1695)
1759-1775: Valentin Marr (1696-1786)
1775-1792 : Johan Ludvig Ernst Marr (1736-1792)
1792-ukendt: Christian Wilcken Kyhl (1762-1827)
1814-ukendt: Ole Bronn (1759-1844)
1861-1883: Georg Christensen (1819-1883)
1883-1908: Alexander Bjarnov (1838-1912)
1909-ukendt: Johan Stöckel (1867-1959)

Se også 
Tøjmester

Referencer 

Embedsmænd
Stillingsbetegnelser
Kjeld Møller Pedersen

Kjeld Møller Pedersen (født 15. januar 1949 i Oksbøl) er en dansk økonom og professor ved Institut for Virksomhedsledelse og Økonomi på Syddansk Universitet. Pedersen er uddannet cand.oecon. fra Aarhus Universitet i 1974 og beskæftiger sig især med mikroøkonomi. Han har siden 1999 været professor i sundhedsøkonomi og sundhedspolitik ved Syddansk Universitet i Odense.

Fra 2001 til 2018 var han formand for Det Nationale Forskningscenter for Arbejdsmiljø. Han var i 2020 en af de mest citerede i danske medier.

Bibliografi i udvalg

Referencer

Eksterne henvisninger 
 Kjeld Møller Pedersen på sdu.dk

Økonomer fra Danmark
Marie Lindqvist

Marie Lindqvist (født 20. november 1970) er en svensk ballerina. Hun har danset professionelt hos Den Kongelige Svenske Ballet siden 1988. I 1993 blev hun udnævnt som solodanserinde, og i 2004 blev hun endvidere udnævnt som hofdanser. I 2014 gik hun på pension fra rollen som aktiv danser.

Biografi 
Lindqvist modtog undervisning på Det Kongelige Teaters Balletskole og den svenske balletskole, inden hun som 18-årig blev en del af Den Kongelige Svenske Ballet. Hun blev udnævnt som solist i 1991, solodanserinde i 1993 og i 2004 modtog hun den kongelige titel hofdanser.  I 2005 blev hun nomineret til Prix Benois de la Danse, efter sin optræden i David Dawsons The Grey Area . 

Lindqvists repertoire omfatter hovedrollerne i mange af de klassiske balletter, herunder dobbeltrollen Odette/Odile i Swan Lake, Aurora i Tornerose og titelrollerne i Giselle, Askepot og Romeo og Julie. Derudover rummer hendes repertoire nyklassicistiske og nutidige værker, såsom Solveig i John Neumeier 's Per Gynt og Bianca i John Crankos The Taming of the Shrew (på dansk: Trold kan tæmmes). Derudover har hun optrådt som hovedroller i værker koreograferet af George Balanchine, Jiří Kylián, William Forsythe m.fl. 

Lindqvist har optrådt som gæstedanser i hele Europa, samt i Japan, Kina og USA.

Afskedsoptræden 
Den 28. februar 2014 dansede Marie Lindqvist sin afskedsoptræden på Det Kongelige Teater i Stockholm, i rollen som Tatania i Crankos Onegin. I dag arbejder hun fortsat for Det Kongelige Teater, dog ikke længere som danser, i stedet som træner og répétiteur.

Priser 
Udover hendes udnævnelse til hofdanser i 2004, har Lindqvist modtaget følgende priser: 

 1990: Kasper-prisen fra Dagens Nyheter
 1992: Operapris fra Svenska Dagbladet
 1994: Philip Morris Ballet Flower Award
 1997: Carina Ari medaljen

Referencer

Eksterne links 

 

Personer fra Stockholm
Ballerinaer fra Sverige
Micheál Martin

Micheál Martin (født ) er en irsk politiker fra partiet Fianna Fáil, som var Taoiseach (Irlands regeringsleder) fra 2020 til 2022.

Martin har været medlem af Dáil Éireann siden 1989, og formand for Fianna Fáil-partiet siden 2011. Martin har igennem sin politiske karriere hold flere ministerpositioner, herunder Udenrigsminister, som han var mellem 2008-11.

Efter valget i 2020 dannede Fianna Fáil en regering med deres mangeårige rival Fine Gael, samt Green Party. Denne koalition mellem gamle rivaler var nødvendig, da ingen ønskede at regere med Sinn Féin. Som del af aftalen, var Martin Taoiseach frem til december 2022, hvor Leo Varadkar, lederen af Fine Gael, blev Taoiseach igen.

Kilder og eksterne henvisninger 

Regeringsledere fra Irland
Liden vandarve

Liden Vandarve (Montia minor) er en lille urt i portulak-familien. Den er 2-11 centimeter høj, og blomstrer i april og maj. Den vokser især kystnært, i udtørrende vandhuller og vintervåde steder som strandoverdrev, overdrev og enge.

Den er naturligt hjemmehørende i Danmark, der ligger ved nordøstgrænsen for dens øvrige forekomst i Vest-, Central- og Sydeuropa. Den er i tilbagegang, - var ikke regnet som truet på rødlisten i 2010, men var på listen fra 2019 regnet som en truet art.

Kilder og henvisninger
Aontú

Aontú (dansk: Foren) er et irsk socialkonservativt politisk parti, som er aktivt både i Republikken Irland og i Nordirland. Partiet blev dannet af Peadar Tóibín, efter han forlod Sinn Féin over sin modstand til abort.

Historie 
Partiets grundlægger Peadar Tóibín, forlod Sinn Féin den 15. november 2018, på baggrund af sin modstand til abort, efter at han var blevet frataget sine ordførerskaber, efter han stemte imod partilinjen på abortspørgsmålet. Det nye parti blev officielt præsenteret den 28. januar 2019 i Belfast. Parti er et såkaldt 'all-Ireland' parti, altså et parti som er aktivt i både Republikken Irland og i Nordirland.

Partiets debutvalg var lokalvalget i Nordirland i 2019. Deres første større valg, var parlamentsvalget i Storbritannien 2019. Her var partiet opstillet i 7 ud af 18 valgkredser i Nordirland, men vandt ingen af dem.

Ved parlamentsvalget i Irland i 2020 lykkedes det Tóibín at beholde sin plads i Dáil Éireann. Det lykkedes dog ikke at vinde yderlige pladser, og partiet fik i alt 1,8% af stemmerne.

Ideologi 
Aontú er et katolsk-konservativt parti, og er imod abort. Partiet holder dog traditionelt venstreorienterede holdninger på områder som økonomi og klimaforandringer.

Valgresultater

Valg i Republikken Irland

Valg i Nordirland 

Noter:

 - Partiet var kun opstillet i valgkredse i Nordirland.

Referencer

Eksterne henvisninger 

Etableret i 2019
Politiske partier i Irland
Politiske partier i Storbritannien
Konservative partier
Breathless

Breathless har flere betydninger:

Musik

Sange 
 Breathless (sang af Jerry Lee Lewis) − en sang af Jerry Lee Lewis fra 1958
 Breathless (sang af The Corrs) − en sang af The Corrs fra 2000
 Breathless (sang af Shayne Ward) − en sang af Shayne Ward fra 2007
 Breathless (sang af Corinne Bailey Rae) − en sang af Corinne Bailey Rae fra 2007

Albums 
 Breathless (Camel-album) − et album af Camel fra 1978
 Breathless (Kenny G-album) − et album af Kenny G fra 1992
 Breathless (Shankar Mahadevan-album) − et album af Shankar Mahadevan fra 1998
 Breathless (Shayne Ward-album) − et album af Shayne Ward fra 2007
 Breathless (The Eyes of a Traitor-album) − et album af The Eyes of a Traitor fra 2010
 Breathless (Terence Blanchard-album) − et album af Terence Blanchard fra 2015

Bands 
 Breathless (band) − et engelsk band

Film og tv 
 Breathless (film fra 1960) − en fransk film af Jean-Luc Godard
 Breathless (film fra 1982) − en hollandsk film
 Breathless (film fra 1983) − en genindspilning af filmen fra 1960, med Richard Gere
 Breathless (film fra 2008) − en sydkoreansk film instrueret af og med Yang Ik-june
 Breathless (film fra 2012) − en amerikansk film med Gina Gershon
 Breathless (tv-serie) − en britisk historisk dramaserie